ӨВӨРХАНГАЙ АЙМГИЙН ГУЧИН-УС СУМЫН 11 ДҮГЭЭР

САРД ХИЙСЭН АЖЛЫН МЭДЭЭ

2022.11.28 Гучин-Ус сум

**Засаг даргын Тамгын газар нь:** Хүүхдэд ээлтэй эрүүл, аюулгүй, хүүхдийн эрх ашгийг дээдэлсэн эрхэм зорилгын хүрээн хүүхдээ сонсох, тэдний өмнө тулгамдаж байгаа асуудлыг илрүүлэн, шийдвэрлэхэд олон нийтийн идэвх санаачлагыг өрнүүлж, хүүхдээс гаргасан санал хүсэлтийг шийдвэр гаргачдад хүргэх зорилготой “Тэгш оролцоо-бидний ирээдүй” уриатай сумын Хүүхдийг чуулган зохион байгуулж, хөгжлийн бэрхшээлтэй хүний хөгжил, оролцоог нэмэгдүүлэх нь нэгдсэн аяныг зохион байгуулж, Өвөрхангай аймгийн Гэмт хэргээс урьдчилан сэргийлэх ажлыг зохицуулах салбар зөвлөлийн хамтран тухай 2022 оны 9 дүгээр сарын 23-ны өдрийн 2/14 дүгээр тоотын дагуу Хамтарсан баг төлөвлөгөө гарган, судалгаа, мэдээллийг хийж, тайланг холбогдох газарт хүргүүлэн, “ҮНДЭСНИЙ БИЧИГ-ӨВ СОЁЛ” аяны хүрээнд байгууллагуудын ажилчдыг монгол бичгийн сургалтад хамруулан, СӨБ-н үнэлгээний Ажлын хэсгийн ахлагчаар Нийгмийн бодлогын мэргэжилтэнг ажиллуулж, “МИНИЙ НУТАГ САЙХАН” иргэдийн спортын наадамд 8 төрлөөр 48 иргэн оролцож, нийтийн биеийн тамир, спортын талаар авах арга хэмжээний хүрээнд Засаг даргын тамгын газраас зохион байгуулсан “Софт волейбол”-ын тэмцээнд 10 баг тамирчид оролцсон.

Гудамж хорооллын дундах хайсны хогийг цэвэрлүүлэн хогийн цэгт төвлөрүүлж, с, төвийн 300-аад өрхийн 256 хашааны бие засах газарт 5 дугаар сард үзлэг хийхэд 50 гаруй өрх дахин шинэчлэх шаардлагатай тул шинэчлэн талаар зөвлөн тусалж, хяналт хийхэд 35 өрх шинэчилж, Зорилтот жилийн ажлын тайланг бичмэл болон зурган хэлбэрээр гарган аймгийн БОАЖГ-т хүргүүлсэн.

Төсөвт байгууллагуудын сарын мэдээнүүдийг нэгтгэж, өглөг, авлагын гүйлгээг “Free balance” програмд шивж, шилэн дансанд сар бүр оруулах 5 мэдээлэл, тухай бүр оруулах 6 мэдээлэл бүгд 11 мэдээллийг хуулийн хугацаанд байршуулан, Засаг даргын Тамгын газар 5,968.7, Ерөнхий боловсролын сургууль 35,320.0, цэцэрлэг 2,882.4, бүгд 44,171.1 мянган төгрөгийн өглөгийн үлдэгдэлтэй 10 дугаар сарын өглөгийн мэдээ гаргаж, Орон нутгийн хөгжлийн сан, эрсдэлээс хамгаалах сан, татварын орлогын гүйцэтгэл, ирэх сарын орлогын төлөвлөгөө, төсвийн сарын хуваарийг Засаг дарга болон төсөвт байгууллагуудын дарга нарт танилцуулж, 10, 11 дүгээр саруудын санхүүгийн дэмжлэг 30 хувиар буурч ирж байгаа тул зардалуудыг хэмнэх тухай мэдээлэл өгч, төсөвт байгууллагууд, сангуудын 274 ширхэг 230,708.5мянган төгрөгийн гүйлгээг шивж, тулган баталгаажуулж гүйлгээг хийж, 20 төрлийн 165,140.4 мянган төгрөгийн орлогын гүйлгээг тус тус хааж, Орон нутгийн төсөвт байгууллагуудад 76,567.8 мянган төгрөгийн санхүүжилтийг Иргэдийн Төлөөлөгчдийн хурал 5,867.2, ЗДТГ 33,286.9, Багт 4,285.2, Ерөнхий боловсролын сургуульд 19,833.1, Цэцэрлэг 4,096.4, Эрүүл мэндийн төв- 4,074.6, Соёлын төвд- 5,124.4 мянган төгрөгийн санхүүжилтийг олгосон.

Стастистикийн ХАА-1,2,8,9,10 мэдээ, аж үйлдвэрийн мэдээнүүдийг программд шивж, сумын хэмжээний ургац хураалт, хадлан тэжээлийн мэдээнүүд жилийн эцсээр эцэсэлсэн. Аймгийн статистикийн хэлтэсээс зарласан “Анхан шатны статистик мэдээллийн чанар, үр дүнг сайжруулах” аяны хүрээнд төсөвт байгууллагуудын болон сумын статистикийн тоон үзүүлэлтүүдийг иргэдэд ойлгомжтой хэлбэрээр “Power point”-оор бэлтгэн сумын веб хуудас болон сумын фэйсбүүк группд нийтэлж, иргэдэд мэдээллийг хүргэсэн.

Ан амьтаны нөөц ашигласны төлбөр хураамжийн давсан орлого 157,166.4 мянган төгрөгийг “Байгаль орчныг хамгаалах арга хэмжээний төсөв, зардлын мэдээллийн сан”-ийн программд шивж, Японы хүүхдийг ивээх сангийн “Интрепренершип” төслийн 9,120.0 мянган төгрөгийн санхүүжилтийг “ School press”, “Утаснаас биш номноос мэдлэгжье”, “Гараар урлаж гоёлоо бүтээцгээе”, “Эко хэрэглээ”, “Мяндсан сувд” зэрэг төслүүдийг 65 хувиар санхүүжүүлж явцын тайланг илгээж, худалдан авах ажиллагааны А-3 сертификат олгох танхимын сургалтад 4 ажилтаныг хамруулсан.

Сумын тухайн жилийн Газар зохион байгуулалтын төлөвлөгөө боловсруулах Ажлын хэсгийг хуралдуулж, төлөвлөгөөт ажлыг хэлэлцэн, багийн дарга нартай хамтарч Газрын цахим системийн бүртгэлд ороогүй өвөлжөө, хаваржааг хяналтад аван, 4 гэрчилгээг цахимжуулан хэвлэж, шинээр газар эзэмших болон гэрээний хугацаа дууссан 8 айлын газрын координатыг авч, 39 иргэний өвөлжөө, хаваржааны газрын координатыг авч зураглах, 10 гэрчилгээг хүлээн авч цахим системд оруулахад бэлтгэн, 3 өрхийн өмчлөлийн газрын материалыг бүрдүүлж, улсын бүртгэлд шилжүүлэн, 15 иргэний газар эзэмших эрхийн шилжилтийн өргөдөлийг бүртгэж, 16 нэгж талбарын газрын төлбөрийг төлүүлсэн.

Аж ахуй нэгжийн орлого 760.5, буу 120.0, улсын тэмдэгт 72.5, газрын төлбөр 36.5, хог хаягдал 48.0, хадгаламж орлого 297,4, торгуулийн орлого 530, малын тоо толгойн татвар 4102,4, үл хөдлөх хөрөнгө 80,0, үл хөдлөх хөрөнгө борлуулсан 30,0 мян төгрөгийг тус тус төвлөрүүлсэн.

**Нийгмийн халамжийн чиглэлээр**: Тэтгэврийн даатгалын сангаас өндөр настан 289, тахир дутуу 30, тэжээгчээ алдсан 13, цэргийн тэтгэвэр 1 нийт 333 тэтгэвэр авагчид 169,133,669.00 мянган төгрөгний тэтгэвэр, ажилгүйдлийн даатгалын сангаас 1 иргэнд ажилгүйдлийн тэтгэмж 818,906.00 мянган төгрөг тус тус олгож, нийгмийн даатгалын сайн дурын даатгалын шимтгэлд 5,628,982, албан журмын даатгалд 3,865,485,56 мянган төгрөгний шимтгэл төвлөрүүлж, нийгмийн даатгалын сайн дурын даатгалд 3 иргэн шинээр даатгуулж, 2 иргэний гэрээг үргэлжлүүлэн сунган, 2 иргэний өндөр насны тэтгэвэр, 1 иргэний тэжээгчээ алдсаны тэтгэвэр тогтоолгох өргөдлийг хүлээн авч хэлтэст хүргүүлсэн.

Жирэмсэн эхийн тэтгэмжид 3 иргэний хүсэлтийг хүлээн авч системд бүртгэн, 21 эхэд 823.225, цалинтай ээж, аав хөтөлбөрт 4 иргэнийг шинээр бүртгэн, 96 аав, ээжид 4.659.676, шинэ төрсөн 2 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 744 хүүхдийн 74.400,000, нийгмийн халамжийн өндөр настаны тэтгэвэрийн 3 ахмадад 864,000, хөгжлийн бэрхшээлтэй иргэний тэтгэвэрт 7 иргэнд 1.948.800, тэжээгчээ алдсаны тэтгэвэрт 11 иргэнд 3.068.000 буюу нийт 22 иргэнд 5.880.800, байнгын асаргаа шаардлагатай ахмадыг асарч байггаа 46 иргэнд 3.718.000, хөгжлийн бэрхшээлтэй иргэнийг асарч буй 3 иргэнд 253.500, хөгжлийн бэрхшээлтэй хүүхдийг асарч байгаа 11 иргэнд 1.476.000 буюу нийт асаргааны тэтгэмжид 59 иргэнд 5.447.500, байнгын асаргаа шаардлагатай эмчийн хяналтанд байдаг ахмад настан, хөгжлийн бэрхшээлтэй иргэн, хүүхдийн улирлын мөнгөн тэтгэмж 60 иргэнд 5.466.573 төгрөг, 11 хүүхдэд 3.379.200, насанд хүрсэн бүрэн сонсголгүй, хараагүй 7 иргэнд харилцаа холбооны зардал 140.000 төгрөг, хөгжлийн бэрхшээлтэй 11 хүүхдэд унаа, түлээ нүүрсний зардал, Монгол банкны дансны нэгдсэн системд бүртгэлгүй мөнгө нь ороогүй иргэдэд мэдээлэл хүргэж, дансыг засварлуулан мөнгийг тус тус олгосон.

Хиймэл шүд хийлгэсэн 1 ахмадын материалыг бүрдүүлэн, ХХҮГ-т материалыг хүргүүлж, хөдөлмөр эрхлэлтийг дэмжих сангаас зээл авсан иргэдтэй уулзан хяналтад авч, ахмад настаны дэлгэрэнгүй судалгааг багийн дарга нартай хамтран гаргаж рашаан, сувилалд амарсан 1 ахмад настан, хөгжлийн бэрхшээлтэй 1 иргэний хөнгөлөлтийн материалыг программд бүртгэсэн.

**Хөдөө аж ахуйн чиглэлээр:** “Мал аж ахуйн эдийн засгийн эргэлтийг нэмэгдүүлэх төсөл”-ийн хүрээнд 2022 он дуустал 1 мал эмнэлгийн үйлчилгээний нэгжийн эмч сар бүр 20 өрхийн 500 толгой малд клиник эрт илрүүлгийн үзлэг тандалт хийн ажиллаж байна. Одоогоор 47 өрхийн 1175 толгой малд эрт илрүүлгийн үзлэг тандалт хийн, халдварт, гоц халдварт өвчний эрсдлийн үнэлгээ хийж, бруцеллёзын вакцинжуулалтын улсын мониторингит 15 өрхийн-345 дээжийг 2 ажлын хэсгийн хамт цуглуулсан шинжилгээгээр эерэг 330 сөрөг 15 илэрч 96 хувьтай дүгнэгдэн, бог малын хээлтүүлэгчийн судалгаа, гадны аймагт оторлож буй нийт 14 өрх, 1298 бод, 4090 богтой отроор өвөлжиж байгаа айлуудын судалгаа, хадлан тэжээлийн мэдээг багийн Засаг дарга нараас 7 хоног бүр аюч аймгийн Хүнс, хөдөө аж ахуйн газарт хүргүүлэн, ялган тэмдэгжүүлсэн цөм сүргийн мал сүргийг мал аж ахуйн нэгдсэн системд оруулж, малчин өрхийн мал сүрэгт сүргийн эргэлтийг тооцоолон гаргах талаар 25 малчин өрхөд зөвлөн тусалж, эрчимжсэн болон сүүний чиглэлийн аж ахуй эрхлэх чиглэлээр 2 иргэнд 30сая, хоршоо хөгжүүлэх сангаас 5 иргэнд 75сая төгрөгний зээл олгон, аравтын зохион байгуулалтанд орсон малчин өрхүүдийн үйл ажиллагааг дэмжих чиглэлээр төслийг хүлээн авч сум хөгжүүлэх санд хүргүүлж, аймгийн стандарт хэмжилзүйн төвийн ажлын хэсэгтэй хамтарч хүнсний худалдаа үйлчилгээ эрхлэгч 9 дэлгүүр, албан байгууллагын гал тогоо бүхий газруудаар хүнсний аюулгүй байдалд хяналт тавин заавар зөвлөмж өгч, тохирлын гэрчилгээний хугацааг хянаж, 3 дэлгүүрийн тохиролын гэрчилгээний хугацааг сунгасан.

**Ерөнхий боловсролын сургууль:** Массын олимпиадын 1 дүгээр шатанд нийт 19 бүлэг, 6 судлагдахуунаар шалгалт зохион байгууллагдаж, 2 дугаар шатанд шалгаруулалтад 278 сурагч оролцон, “Бидний нэг өдөр” эцэг, эх, асран хамгаалагчдын өдөрлөгт 136 иргэн хамрагдан, хүүхдийнхээ сурах бичиг, хичээлийн хэрэглэлийн хэрэглээ, гэрийн даалгавар хийсэн байдлыг дүгнэж, сурагчдын бүтээлийн үзэсгэлэнтэй танилцан, үдийн хоолны амталгаа үйлчилгээтэй танилцаж, бүжиг, хөдөлгөөнт дасгал хийсэн.

Сургуульд суурилсан гүйцэтгэлийн үнэлгээг цахимаар эцэг эх, багш сурагчдад хийж сургуулийн үнэлгээг нийт-51 сурагч, 51 эцэг эх, 24 багш тодорхойлж, дүйцсэн хөтөлбөрөөр 5 сурагч хамрагдаж, 1 сурагч онлайнаар сургаж, багш хөгжлийн төлөвлөгөө нэгтгэгдэж гарган, хичээлийн практикийн зардлыг багш тус бүрээр тооцож, багш нарт өөрт хэрэгцээт хичээлийн хэрэглэгдэхүүнээ тооцон Нягтлан бодогчид хүргүүлсэн.

“Говь-Эрдэнэ” бүсийн сумдийн 56 бага ангийн багш нарт “Унших болон математик” арга зүйгээр дэмжлэг үзүүлэх, туршлага солилцох үйл ажиллагаа, урлагийн үзлэгийн наадмыг дуулах, бүжиглэх, зохион найруулах, хөгжимдөх зэрэг 4 төрлөөр массыг хамарсан байдлаар зохион байгуулсан.

**Цэцэрлэг нь:** Зөв шийдэл амжилт” ТББ-ын Төсөлт тоглоом сургалтад 5 багш 150.0, МУБИС-ийн Туслах багш нарыг чадавхжуулах сургалтад 5 туслах багш 250.0, багшийн хөгжлийг дэмжих модуль сургалтад 5 багш 400.0 мянган төгрөгийн төлбөртэй тус тус хамрагдаж, БШУС-ын 2022 оны А/430 дугаар тушаалаар батлагдсан “Хүүхдийн цэцэрлэгийн багшийн ажлыг үнэлэх, дүгнэх журам”-ын дагуу Үнэлгээний баг байгуулж байгууллага, багш нарын гүйцэтгэлийн үнэлгээг хийж, тайлан мэдээг БШУГ-т хүргүүлэн, монгол бичгийн сургалтад дунд шатны сургалтад багш ажилчдыг 100 хувь хамруулж, шатар дэд хөтөлбөрийн хүрээнд Өвөрхангай аймагт зохион байгуулсан Шатрын мастеруудын нэрэмжит тэмцээний 6 хүртэл насны ангилалд 2 хүүхэд оролцон, монгол бахархлын өдөрт зориулан бүлгийн багш нар хүүхдийн насны онцлогт тохирсон агуулгаар төлөвлөгөө гарган хэрэгжүүлж, монгол ёс заншил, эзэн Чингис хааны суу алдрыг түгээн дэлгэрүүлэх зорилгоор үлгэр домог, шүлэг, дууг зааж ЗДТГ-ын 9 хөлт тугтай танилцах аяллыг зохион байгуулсан.

**Эрүүл мэндийн төв нь:** Нийгмийн эрүүл мэнд чиглэлээр суралцагчийн эрүүл мэндийг дэмжих аян зохион байгуулж, сурагчдад халдварт болон халдварт бус өвчнөөс урьдчилан сэргийлэх, нөхөн үржихүйн эрүүл мэндийн мэдлэгийг дээшлүүлэх, хандлагад нөлөөлөх мэдээлэл сургалт сурталчилгаа, урьдчилан сэргийлэх үзлэг шинжилгээнд хамруулан, өвчлөлийг илрүүлэх, эмчлэн эрүүлжүүлэх зорилгоор ахлах ангийн сурагчдаас халдварт болон халдварт бус өвчнөөс урьдчилан сэргийлэх мэдлэг, хандлагын судалгааг авч, дүгнэлт хийхэд хүүхдүүдийн мэдлэг 80 хувиар дүгнэгдэж, “Гэр бүл төлөвлөлт”, “БЗДХ-аас хэрхэн урьдчилан сэргийлэх вэ”, “Архи, тамхины хор уршиг”, “Эрүүл зөв хооллолт”, “Өсвөр үеийн НҮЭМ” сэвдүүдээр 40 хүүхдэд сургалт хийж, зөвлөмж бэлтгэн тарааж, ахлах ангийн сурагчдыг эрт илрүүлэгийн урьдчилан сэргийлэх үзлэгт 34 хүүхэд хамрагдаж, шүдний паалангийн цооролттой 19, хэвлийн хөндийн өвдөлттэй 2, архаг циститтэй 1, анхдагч даралт ихсэлттэй 1 /хяналтад авч нарийн мэргэжлийн эмчид үзүүлэх зөвөлгөөг өгсөн/, эрүүл 12 хүүхэд илэрсэн. Ахмад настанд үзүүлэх эрүүл мэндийн тусламж үйлчилгээг сайжруулах “эрүүл идэвхитэй-урт наслалт” аян зохион байгуулж, халдварт бус өвчнөөс урьдчилан сэргийлэх, нийгмийн оролцоог нэмэгдүүлэх, чөлөөт цагийг зөв боловсон өнгөрүүлэх, эрүүл идэвхитэй амьдралын хэв маягийг бий болгох, дасгал хөдөлгөөний ач холбогдлыг сурталчилах, олон нийтэд түгээн дэлгэрүүлэх, дасгал хөдөлгөөнөөр хичээллэгсдийн тоог нэмэгдүүлэх, ахмад настны эрүүл мэндийг дэмжих, амьралын чанарыг сайжруулах замаар эрүүл идэвхитэй урт наслах нөхцөлийг бүрдүүлэх зорилгоор урьдчилан сэргийлэх, эрт илрүүлэх үзлэг шинжилгээнд хамруулах, илэрсэн өвчлөлийг эрүүлжүүлэх, хянан213 ахмадын нэрсийг судалгаагаар гаргаж, 50-59, 60-69, 70-79, 80-аас дээш насны 5-н бүлэгт хуваан цусны даралт ихсэх, чихрийн шижин хэв шинж- 2, зүрхний ишеми, элэгний архаг үрэвсэл, ходоод,дээд гэдэсний архаг үрэвсэл, бөөрний архаг өвчлөл, түрүү булчирхай, уушгины эмгэгүүд, цус харвалтын дараах саажилт, яс, үе мөч, холбогч эдийн эмгэг, нүдний эмгэг, хавсарсан өвчин зэрэг зонхилон тохиолдох өвчлөлийг илрүүлж, 65-аас дээш насны 20 ахмадуудыг В, С вирусийн шинжилгээнд хамруулан, С вирустэй 1 ахмад илэрч, идэвхижлийг тоолуулах шинжилгээнд хамрагдах зөвөлгөөг өгөн, ЭМС-ын 2010 оны 182-р тушаалаар батлагдсан “Ахмад настны эрүүл мэндийн үнэлгээний удирдамж”-ийн дагуу үнэлгээнд хамруулан, дүгнэж, чөлөөт цагийг зөв боловсон өнгөрүүлэх нөхөрлөл, клубүүдийн үйл ажиллагааг идэвхжүүлж, шагайн харваа, хийн дасгалын хамтлаг байгуулж, эрүүл мэндийн боловсрол олгох, өвчлөлөөс урьдчилан сэргийлэх, дасгал хөдөлгөөний ач холбогдлыг таниулан сурталчилан “Үлгэрч өвөө, эмээ”, “Идэвхитэй хөдөлгөөн-Эрүүл мэнд” сургалт, эмзэг бүлгийн болон эрүүл мэндийн 4, 5 дугаар бүлэгт хамаарах ахмад настанд гэрийн сувилахуйн тусламж үйлчилгээ үзүүлж хүрч үйлчлэх, асран хамгаалагч нарт асаргаа сувилгааны чиглэлээр мэдээлэл, зөвлөгөө өгч, 19 ахмадыг өдрийн эмчилгээнд, явуулын амбулаториор алслагдсан газар амьдарч буй 19 настанд хүрч, үйлчлэн эрүүл мэндийн тусламжийг үзүүлэн, 12 ахмад настанд гэрийн сувилахуйн баг хүрч үйлчлэн, асран халамжлагч нарт асаргаа сувилгааны мэдээлэл өгч, орон гэргүй 1 ахмад настанг дулаан байранд оруулах санлыг ЗДТГ-т тавин нийтийн орон сууцанд амьдруулан, ажиллаж байгаа тэтгэвэрт гарсан үйлчлэгчээрийг Сумын нийгмийн ажилтантай гэрээ байгуулан асруулан, асаргааны тэтгэлэгт хамруулан, сар бүр хяналт тавин ажиллаж, Ахмадын баяраар АХА, шагайн харвааны тэмцээнийг зохион байгуулж, эмнэлгийн тусламжийн чиглэлээр алсын дуудлага 18, төвийн дуудлага 56, БОЭТ хүргэсэн 13, яаралтайгаар хүлээн авахаар үйлчлүүлсэн 41, хэвтүүлэн эмчлүүлсэн 59, эмчлэгдэж гарсан 50, өдрийн эмчилгээнд 10, гэрийн сувилахуйд 8, сэргээн засах тусламж үйлчилгээнд 6 хүнийг хамруулан ЭМД-ын сангаас 8.540.000 төгрөгний санхүүжилтийг авахаар илгээсэн.

**Соёлын төв нь:** Соёлын яамнаас зарласан “Соёлын бүтээлч сар” аяны хүрээнд Богд, Баруунбаян-Улаан, Хайрхандулаан, Төгрөг сумдтай хамтарсан урлагийн тоглолтыг зохион байгуулж, сумдын соёлын төвийн ажилтнууд болон ардын авьяастнууд оролцон, тоглолтын орлогоос 800,0 мянган төгрөгийг өөрийн байгууллагын ажилтан О. Бямбадолгорын гэр бүлд хандивлан, сумын бүтээлч үйлдвэрлэгчдийн үзэсгэлэнг гаргаж, урлаач нарын бүтээлийг нийтэд сурталчилан таниулж, “Цахлай” ТББ-тай хамтран сумын иргэдэд “Цахим ургийн бичиг хөтлөлт” сургалт хийж, түүх, соёлын үл хөдлөх дурсгалт газруудыг тоолох улсын тооллогыг сумын Засаг даргын 2022 оны 10 дугаар сарын 07-ны өдрийн А/83 дугаар захирамжаар батлагдсан Ажлын хэсэг сумын хамгаалалтын зэрэгтэй 16 газрыг улсын үзлэг тооллогод хамруулж, 209 дурсгалыг тоолж бүртгэж, соёлын биет бус өвийг өвлөн уламжлагч нарын улсын тооллогоор аймгийн бүртгэл мэдээллийн санд бүртгэлтэй 2 өвлөн уламжлагчдийг бүртгэж, судалгааны асуулгын дагуу мэдээллийг авч, заавар журмын дагуу хийж гүйцэтгэсэн.

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ